Document ID: /roh_data/filtered/fineweb-2-filterrobots_roh.jsonl.gz/10335

Segund è vegnì Jöri Kindschi da Tavau e terz Linard Kindschi da Tavau. Il mountainbiker Nino Schurter ch'è era sa participà al Planoiras, è vegnì 18avel.
Tar las dunnas ha gudagnà la vallesana Rahel Imoberdorf, segunda è vegnida Sandra Wagenführ da Tavau e terza Claudia Schmid da Lucerna. La cursa dals juniors Planorino (12,5 kilometers) ha gudagnà Janis Baumann dad Igis, avant Andras Durrer da Vilters e David Belz da Cuira.
Bilantscha positiva
Suenter che la cursa ha pervi da la mancanza da naiv ils davos trais onns stuì vegnir fatga sin in viadi circular da quatter rundas a Lantsch, è la cursa da dumengia stada sin il traject original. 477 passlunghistas e passlunghists èn sa participads al 33avel Planoiras. Ils organisaturs fan ina bilantscha positiva: Il president dal comité d'organisaziun Urs Baselgia ch'è era sa participà a la cursa ed è vegnì 35avel ha ditg:
Tge vulain nus dapli, l'aura è stada exellenta, nus avain gì blers participants e cun Curdin Perl e Rahel Imoberdorf victurs prominents.
RR Sportissimo 17:00